Este pe cale să înceapă vânătoarea pentru cea mai preţioasă epavă din istoria lumii. Este vorba despre cel mai bogat naufragiu din lume, în urma căruia o navă s-a scufundat în timp ce transporta bunuri, bani, bijuterii, în valoare de patru miliarde de euro.
20 de milioane de lire sterline au fost alocate de către o companie britanică pentru găsirea acestei nave.
Nava circula în secolul 17 şi aparţinea Marinei britanice, fiind poreclită "El Dorado al mărilor", pentru că transporta valori impresionante
În 1641, o furtună puternică a dus la scufundarea acestei nave, iar regele de atunci al Marii Britanii, Charles I, a spus că se confruntau cu o tragedie fără precedent. Nava transporta nu mai puţin de 45 de tone de aur, 400 de lingouri de argint mexican, iar echipajul, format din 80 de persoane, se pare că transporta 300.000 de lire sterline în argint, 100.000 în aur și alte 100.000 în bijuterii.
În 2019, nişte marinari au descoperit din întâmplare o ancoră gigantică despre care se crede că ar fi aparţinut acestei nave. De atunci au început căutările, iar în acest an, folosind tehnologie de ultimă oră, această companie britanică, dar şi mulţi alţii căutători de comori încearcă să pună mână pe epavă.